
IZVOD IZ ZAPISNIKA SA 8. SJEDNICE SEDMOG SAZIVA
UPRAVNOG VIJEĆA DJEČJEG VRTIĆA CVRČAK KNIN,
ODRŽANE DANA 11.03.2022. GODINE


	Na 8. sjednici Upravnog vijeća Dječjeg vrtića CVRČAK Knin, koja se održala dana 11. ožujka 2022. godine, sudjelovali su članovi Upravnog vijeća:   

	1. Romana Stanić Jelić, predsjednica, 
	2. Spomenka Martić, članica,
	3. Ana Strunje, članica, 
	4. Ana Mijač, članica

Članica Tanja Vujasinović opravdano je odsutna. 
	Ostali prisutni:
	1. Mara Barić, ravnateljica, 
	2. Karolina Jurić-Arambašić, zapisničar, 
	3. Zdravko Vujić, voditelj računovodstva

	Predložen dnevni red: 

1. Usvajanje dnevnog reda 8. sjednice Upravnog vijeća Dječjeg vrtića CVRČAK Knin:
1. Usvajanje zapisnika sa 7. sjednice Upravnog vijeća Dječjeg vrtića CVRČAK Knin;
1. Predstavljanje i verificiranje novog člana Upravnog vijeća;
1. Odlučivanje povodom natječaja za radno mjesto zdravstveni voditelj – viša medicinska sestra, puno radno vrijeme – na određeno, zamjena privremeno odsutnog radnika, 1 izvršitelj;
1. Usvajanje Godišnjeg izvješća o realizaciji odgojno-obrazovnog rada u 2021. godini;
1. Usvajanje Financijskog izvješća za 2021. godinu;
1. Donošenje Odluke o raspodjeli rezultata poslovanja Dječjeg vrtića CVRČAK Knin za 2021. godinu;
1. Prijedlog Pravilnika o upisu djece u Dječji vrtić CVRČAK Knin;
1. Odlučivanje o zamolbi za upis djeteta podnositeljice T.M.
1. Razno. 


	Predsjednica Upravnog vijeća konstatira da su sjednici pristupili Spomenka Martić, Ana Strunje i Ana Mijač, članovi, a da je Tanja Vujasinović opravdano odsutna. 

Ad1.	U odnosu na predloženi dnevni red za 8. sjednicu Upravnog vijeća, predsjednica Upravnog vijeća predložila je da se točka 3. predloženog dnevnog reda ukloni sa istoga, iz razloga što Dječjem vrtiću CVRČAK Knin do dana održavanja sjednice nije stigla Odluka o razrješenju člana Upravnog vijeća i Odluka o imenovanju novog člana Upravnog vijeća, a koje donosi Grad Knin. Nastavno na navedeno, predlaže sljedeći dnevni red: 

1. Usvajanje dnevnog reda 8. sjednice Upravnog vijeća Dječjeg vrtića CVRČAK Knin; 
2. Usvajanje zapisnika sa 7. sjednice Upravnog vijeća Dječjeg vrtića CVRČAK Knin;
3. Odlučivanje povodom natječaja za radno mjesto zdravstveni voditelj – viša medicinska sestra, puno radno vrijeme – na određeno, zamjena privremeno odsutnog radnika, 1 izvršitelj;
4. Usvajanje Godišnjeg izvješća o realizaciji odgojno-obrazovnog rada u 2021. godini;
5. Usvajanje Financijskog izvješća za 2021. godinu;
6. Donošenje Odluke o raspodjeli rezultata poslovanja Dječjeg vrtića CVRČAK Knin za 2021. godinu;
7. Prijedlog Pravilnika o upisu djece u Dječji vrtić CVRČAK Knin;
8. Odlučivanje o zamolbi za upis djeteta podnositeljice T.M.
9. Razno. 


	Upravno vijeće jednoglasno je usvojilo predloženi izmijenjeni dnevni red za 8. sjednicu Upravnog vijeća. 
	
Ad2.	 Svi članovi Upravnog vijeća jednoglasno su usvojili Zapisnik sa 7. sjednice Upravnog vijeća.

Ad3.	 Odlučivanje povodom natječaja za radno mjesto zdravstveni voditelj – viša medicinska sestra, puno radno vrijeme – na određeno, zamjena privremeno odsutnog radnika, 1 izvršitelj 

	Nakon razmatranja predmetne točke, a sukladno prijedlogu ravnateljice Dječjeg vrtića CVRČAK Knin, članovi Upravnog vijeća su glasali po istoj i jednoglasno prihvatili predloženo te je Upravno vijeće donijelo Odluku o završetku provedbe natječaja za radno mjesto zdravstveni voditelj – viša medicinska sestra, puno radno vrijeme – na određeno, zamjena privremeno odsutnog radnika, 1 izvršitelj. 

ODLUKA: Odluka o završetku provedbe natječaja za radno mjesto zdravstveni voditelj – viša medicinska sestra, puno radno vrijeme – na određeno, zamjena privremeno odsutnog radnika, 1 izvršitelj

Ad4.	Usvajanje Godišnjeg izvješća o realizaciji odgojno-obrazovnog rada u 2021. godini

	 Članovima Upravnog vijeća dostavljeno je Godišnje izvješće o realizaciji odgojno-obrazovnog rada u 2021. godini s financijskim izvješćem.  

	Nakon razmatranja predmetne točke, članovi Upravnog vijeća su glasali po istoj te su jednoglasno usvojili dostavljeno Godišnje izvješće o realizaciji odgojno-obrazovnog rada u 2021. godini s financijskim izvješćem i donijeli Odluku o usvajanju Godišnjeg financijskog izvješća i realizaciji odgojno-obrazovnog rada u 2021. godini s financijskim izvješćem. 

ODLUKA: o usvajanju Godišnjeg izvješća o realizaciji odgojno-obrazovnog rada u 2021. godini

Ad5. 	Usvajanje Financijskog izvješće za 2021. godinu

	Članovima Upravnog vijeća dostavljeno je Financijsko izvješće Dječjeg vrtića CVRČAK Knin za 2021. godinu. Voditelj računovodstva Zdravko Vujić prezentirao je Financijsko izvješće za 2021. godinu. Uz navedeno, članovima Upravnog vijeća dostavljene su i Bilješke uz financijsko izvješće za razdoblje od 01. siječnja do 31. prosinca 2021. godine. 

	Nakon razmatranja predmetne točke, članovi Upravnog vijeća su glasali po istoj te su jednoglasno usvojili dostavljeno Financijsko izvješće za 2021. godinu i donijeli Odluku o usvajanju Financijskog izvješća za 2021. godinu. 

ODLUKA: o usvajanju Financijskog izvješća za 2021. godinu

Ad6.	Donošenje Odluke o raspodjeli rezultata poslovanja Dječjeg vrtića CVRČAK Knin za 2021. godinu 
	Članovi Upravnog vijeća su na temelju podataka iz dostavljenog Financijskog izvješća utvrdili ukupno ostvarene prihode i rashode u 2021. godini te višak prihoda iz 2020. i 2021. godine. Predloženo je da se navedeni utvrđeni višak prihoda rasporedi za financiranje redovnog poslovanja i nabavu nefinancijske imovine. 

	Nakon razmatranja predmetne točke, članovi Upravnog vijeća su glasali po istoj i jednoglasno prihvatili predloženo te je Upravno vijeće donijelo Odluku o raspodjeli rezultata poslovanja Dječjeg vrtića CVRČAK Knin za 2021. godinu. ¸

ODLUKA: Odluka o raspodjeli rezultata poslovanja Dječjeg vrtića CVRČAK Knin za 2021. godinu

Ad7. 	Prijedlog Pravilnika o upisu djece u Dječji vrtić CVRČAK Knin

	Članovima Upravnog vijeća dostavljen je Prijedlog Pravilnika o upisu djece u Dječji vrtić CVRČAK Knin. Ravnateljica Dječjeg vrtića CVRČAK Knin objasnila je kako u Prijedlogu Pravilnika o upisu djece u Dječji vrtić CVRČAK Knin nisu donesene značajne promjene u odnosu na trenutni Pravilnik o upisu djece u Dječji vrtić CVRČAK Knin od 16. travnja 2018. godine. Navodi kako je razlika između trenutnog Pravilnika o upisu djece u Dječji vrtić CVRČAK Knin i Prijedloga novog Pravilnika o upisu djece u Dječji vrtić CVRČAK Knin u tome što su odredbe novog Pravilnika opširnije te je sami sadržaj Pravilnika drukčije koncipiran od trenutnog, u smislu da je promijenjen redoslijed pojedinih članaka. 

	Nakon razmatranja predmetne točke, a sukladno prijedlogu ravnateljice Dječjeg vrtića CVRČAK Knin, članovi Upravnog vijeća su glasali po istoj i jednoglasno prihvatili predloženo te je Upravno vijeće donijelo Odluku o utvrđivanju Prijedloga Pravilnika o upisu djece u Dječji vrtić CVRČAK Knin. 

ODLUKA: Odluka o utvrđivanju prijedloga Pravilnika o upisu djece u Dječji vrtić CVRČAK Knin
Ad8.	Odlučivanje o zamolbi za upis djeteta podnositeljice T.M.
	Podnositeljica zamolbe traži upis djeteta A.M. izvan redovitog roka u program rane dobi Dječjeg vrtića CVRČAK Knin. U zamolbi podnositeljica navodi da su ona i suprug zaposleni te da nemaju kome ostaviti dijete na čuvanje. 
	Članovi Upravnog vijeća su od ravnateljice Dječjeg vrtića CVRČAK Knin zatražili podatke o slobodnim kapacitetima u programu rane dobi. Ravnateljica Dječjeg vrtić CVRČAK Knin istaknula je da u programu rane dobi trenutno nema slobodnih mjesta. 
	Nakon razmatranja predmetne točke, članovi Upravnog vijeća su glasali po istoj te su  jednoglasno odbili zamolbu podnositeljice T.M., iz razloga što u programu rane dobi Dječjeg vrtića CVRČAK Knin trenutno nema slobodnih mjesta. Slijedom navedenog, Upravno vijeće je jednoglasno donijelo rješenje kojim se odbija zamolba podnositeljice T.M. za upis djeteta A.M. u program rane dobi Dječjeg vrtića CVRČAK Knin.  
ODLUKA: Rješenje kojim se odbija zamolba podnositeljice T.M
Ad9.	Članovi Upravnog vijeća nisu imali daljnjih pitanja niti komentara.
	Sjednica Upravnog vijeća je dovršena dana 11. ožujka 2022. godine u 17:00 sati.

       Zapisnik sastavila 							Predsjednica Upravnog vijeća
Karolina Jurić-Arambašić, v.r.						    Romana Stanić Jelić, v.r.

